b'\n_START_ARTICLE_\nLokavec, Sveta Ana\n_START_SECTION_\nOpis kraja\n_START_PARAGRAPH_\nLokavec ima najvi\xc5\xa1ji vrh v Slovenskih goricah, ki meri 404 metre. Kraj ima tudi dve gostilni in trgovino. Hi\xc5\xa1e le\xc5\xbeijo ve\xc4\x8dinoma na gri\xc4\x8dih. V kraju \xc5\xbeivi 209 ljudi, od tega 113 mo\xc5\xa1kih in 96 \xc5\xbeensk. V Lokavcu je 67 gospodinjstev, 63 dru\xc5\xbein in 63 stanovanj z dru\xc5\xbeinami. Imamo tudi \xc5\xa1portni park s tremi igri\xc5\xa1\xc4\x8di. Eno igri\xc5\xa1\xc4\x8de je za nogomet, drugo za odbojko na mivki in tretje za ko\xc5\xa1arko. Imamo tudi nogometno ekipo KMN Lokavec. V njem je 14 nogometa\xc5\xa1ev. Igrajo v radgonski B ligi. Imamo tudi prostovoljno gasilsko dru\xc5\xa1tvo Lokavec in avto prevozni\xc5\xa1tvo. Vsako leto gostimo tudi Anin teden. Na igri\xc5\xa1\xc4\x8dih se pomerjajo: dekleta v nogometu, veterani v nogometu, gasilci v nogometu in vsi kraji, ki spadajo v ob\xc4\x8dino Sveta Ana s svojimi ekipami v odbojki na mivki. V Lokavcu je \xc5\xa1ola in vrtec s skupaj pribli\xc5\xbeno 30 u\xc4\x8denci.\n_START_SECTION_\nKmetijstvo\n_START_PARAGRAPH_\nV Lokavcu imamo vse kmetijske panoge. Te so: \xc5\xbeivinoreja, poljedelstvo, sadjarstvo, vinogradni\xc5\xa1tvo, ribi\xc5\xa1tvo in gozdarstvo. V hlevu na kmetijah lahko najdete koze, ovce, krave, svinje, zajce, konje. V veliki meri se ljudje ukvarjajo z vinogradni\xc5\xa1tvom, poljedelstvom in sadjarstvom. V Lokavcu imamo tudi zelo dobre ribi\xc4\x8de, ki so osvojili \xc5\xbee veliko medalj in pokalov, posamezno ali ekipno.\n_START_SECTION_\nZgodovina \xc5\xa1ole\n_START_PARAGRAPH_\n\xc5\xa0ola je bila ustanovljena leta 1850. Prvi pouk je bil v privatni hi\xc5\xa1i. Leta 1885 je sklenil takratni \xc5\xa1olski svet sezidati novo \xc5\xa1olsko poslopje. Da je do tega leta 1887 tudi pri\xc5\xa1lo, je najve\xc4\x8dja zasluga nem\xc5\xa1kega \xc5\xa1olskega dru\xc5\xa1tva. Pri otvoritveni sve\xc4\x8danosti so poudarili nem\xc5\xa1ki zna\xc4\x8daj \xc5\xa1ole. Leta 1921 so nem\xc5\xa1ke u\xc4\x8ditelje odstavili in zaposlili slovenske. Prvi slovenski upravitelj je bil Avgust Rejec. 6.4.1941 je bilo na \xc5\xa1oli 175 otrok in 5 u\xc4\x8diteljev. Po drugi svetovni vojni se je pouk ponovno pri\xc4\x8del 4.6.1945. _NEWLINE_Do leta 1964 je \xc5\xa1ola delovala kot samostojna osemletka, nato pa se je zdru\xc5\xbeila z O\xc5\xa0 Zgornja \xc5\xa0\xc4\x8davnica. Pouk je potekal v kombiniranih oddelkih tudi na predmetni stopnji. Zato je v letu 1974 pri\xc5\xa1lo do pre\xc5\xa1olanja u\xc4\x8dencev vi\xc5\xa1je stopnje na Zgornjo \xc5\xa0\xc4\x8davnico in zagotovljen reden prevoz s \xc5\xa1olskim avtobusom. V Lokavcu je ostala ni\xc5\xbeja stopnja, ki ima kombiniran pouk za 1-2 ter 3-4 razred. Zaradi ve\xc4\x8djih mo\xc5\xbenosti zaposlovanja v doma\xc4\x8di ob\xc4\x8dini, kot v bli\xc5\xbenji Slatkogorski, se je po letu 1980 odseljevanje ustavilo.\n_START_SECTION_\nLega kraja\n_START_PARAGRAPH_\nKraj le\xc5\xbei med glavno cesto proti Avstrijo in cesto proti Apa\xc4\x8dam. Lokavec meji na: Pogled, Ro\xc5\xbeengrunt, Dra\xc5\xbeen Vrh, Novi Vrh in Trate.'